రెండు చేతుల్తో ఓట్లేసిన పాపానికి ఉద్యోగులకు 'రివర్స్' పీఆర్సీ గిఫ్ట్! జీతాల్లో భారీ కోత.. రహస్య జీవోలు విడుదల!! - The Leo News | Telugu News
'రావాలి జగన్ .. అంటూ వైసీపీ చేసిన నినాదాన్ని ఉద్యోగులు విధానంగా మార్చుకుని గెలిపించారు. జగన్ గెలవాలని రెండు చేతుల్తో ఓటేసి, స్వామి భక్తిని చాటుకున్నారు. అలా సాయం చేసిన ఉద్యోగులకు జీతాల్లో నేడు భారీ కోత విధించారు. ఇక చాలు జరిగిన శాస్తి అన్నట్లు నేడు రాష్ట్ర వ్యాప్తంగా ఉన్న 13 లక్షల మంది ఉద్యోగులు తలలు పట్టుకుంటున్నారు'
రీవర్స్ పీఆర్సీ అమలు .. జీతాల్లో భారీ కోతలు..!
జగన్ రెడ్డి పాలనలో ప్రజలతో పాటు ఉద్యోగులు దగా పడ్డరన్నది అక్షర సత్యం! ఇందులో ఎటువంటి అతిశయోక్తి లేదు!! ప్రజలకు సంక్షేమం రూపంలో నగదు కుమ్మరిస్తే చాలు అనుకున్నాడు జగన్. కానీ వారిపై మోపే ధరాఘాతాలను గుర్తించర్లే అని అనుకున్నాడు. నమ్మి గెలిపించిన ఉద్యోగులను నట్టేట్లో ముంచాడు. పీఆర్సీ అడిగితే.. హెచ్ఆర్ఏలో కోత విధించాడు. 'రీవర్స్' పీఆర్సీ ద్వారా ఉద్యోగుల జీతాల్లో భారీ కోత విధించాడు. ఒక్కో ఉద్యోగికి 20 శాతం వరకు కోత విధించి, రూల్స్ ప్రకారం ప్రభుత్వం అందించాల్సి ఫలాలను తుంగలో తొక్కారు. సచివాలయం ఉద్యోగుల నుంచి గ్రామ స్థాయి ఉద్యోగి వరకూ అందరికీ వేతనాలను భారీగా కోతలు విధించారు. హెచ్ఆర్ఏకు కటింగ్ తోపాటు సీసీఏ ను ఎత్తివేశారు. క్వాంటమ్ పెన్షన్ శ్లాబుల్లో మార్పు చేశారు. పెండింగ్ డీఏలను ఐఆర్ లో సర్ధుబాటు చేసి ఇకపై రాష్ట్ర స్థాయిలో పీఆర్సీలు ఉండవని, పదేళ్లకోసారి కేంద్రం వేసే కమిషన్ల ఆధారంగా పీఆర్సీ ఉంటుందని కొత్త విధానాన్ని అందుకున్నారు. చివరికి ఉద్యోగుల జీవితాలు కొండ నాలుకకు మందేస్తే.. ఉన్న నాలుక ఊడిపోయే పరిస్థతి దాపురించింది! చట్టబద్ధంగా ఏర్పడిన అశుతోశ్ మిశ్రా కమిషన్ సూచనలను కాదని.. జగన్ రెడ్డి నియమించిన 'సీఎస్ కమిటీ' సిఫార్సులకే జై కొట్టి, ఉద్యోగుల జీవితాలను అంధకారంలో నెట్టారు. ఫిట్మెంట్ విషయంలో దెబ్బకొట్టిన జగన్.. ఇంటి అద్దె భత్యం( హెచ్ఆర్ఏ ) కు కూడా భారీ కోత విధించాడు. రాష్ట్ర సచివాలయంలో పనిచేసే హెచ్ఓడీలకు 30 శాతం ఉన్న హెచ్ఆర్ఏ 14శాతం కోత విధించగా.. విజయవాడ, విశాఖ, గుంటూరు, నెల్లూరు ప్రాంతాల ఉద్యోగులకు 20 శాతం ఉన్న హెచ్ఆర్ఏ 4 శాతం, ఇతర పట్టణాల్లో ఉండే ఉద్యోగులకు 14 శాతం ఉన్న హెచ్ఆర్ఏ 6.5 శాతం, గ్రామీణ ప్రాంతాలు 12 శాతం ఉన్న హెచ్ఆర్ఏ 4 శాతం కోత విధిస్తూ.. అప్రజస్వామికంగా రాత్రికిరాత్రే జీవోలను విడుదల చేసి.. తాను అనుకున్నదే చేశాడు జగన్ రెడ్డి. దీనిపై ఉద్యోగుల సంఘాలు భగ్గుమంటున్నాయి.
సీసీఏ ఎత్తివేత.. విశ్రాంతి ఉద్యోగులకు సైతం తప్పని కోతలు..!
జగన్ రెడ్డి విడుదల చేసిన పీఆర్సీ జీవోలతో ఉద్యోగులకే కాదు.. రిటైర్డ్ సిబ్బందిపై తీవ్ర ప్రభావం పడనున్నది. వేతన సవరణ జీవోలు సోమవారం అర్థరాత్రి విడుదలయ్యాయి. ఇప్పటికే ఐఆర్ 27 శాతం కంటే తక్కువ ఫిట్మెంట్ ( 23.29 ) ప్రకటించిన ప్రభుత్వం.. ఇప్పుడు హెచ్ఆర్ఏ, డీఏల్లోనూ కోత విధిస్తూ.. ఉద్యోగులకు ఝలక్ ఇచ్చింది. సిటీ కాంపన్సేటరీ అలవెన్స్ (సీసీఏ) ను ఎత్తివేశారు. 2018 జూలై ఒకటో తేదీ నాటికి పెండింగ్ లో ఉన్న 30.39 శాతం డీఏలను కలిపి స్కేల్స్ ను సవరించింది. పేరుకు 23 శాతం ఫిట్మెంట్ అయినప్పటికీ .. పే స్కేల్ లో దక్కేది 19శాతం ఫిట్మెంట్ మాత్రమే. అలానే విశాంత్రి ఉద్యోగుల 70 ఏళ్లు దాటితే 10 శాతం, 75-80 మధ్య 15 శాతం పెన్షన్ లో కోతలు విధించింది. మొత్తంగా 'రివర్స్' పీఆర్సీ జీవోల ద్వారా ప్రభుత్వం కోత అనే తాడుతో ఉద్యోగులు, రిటైర్డ్ ఉద్యోగుల పీకకు ఉరి బిగించిందనే చెప్పాలి!
rendu chetulto otlesina paapaaniki udyogulaku 'revers' prc gift! jeetaallo bhari kotha.. rahasya jeevolu vidudala!! - The Leo News | Telugu News
'ravali jagan .. antuu vicp chesina ninaadaanni udyogulu vidhaanamgaa maarchukuni gelipinchaaru. jagan gelavalani rendu chetulto otesi, swami bhaktini chaatukunnaaru. alaa saayam chesina udyogulaku jeetaallo nedu bhari kotha vidhinchaaru. ika chaalu jarigina saasti annatlu nedu rashtra vyaaptamgaa unna 13 lakshala mandi udyogulu talalu pattukuntunnaaru'
reavers prc amalu .. jeetaallo bhari kotalu..!
jagan reddi paalanalo prajalatho paatu udyogulu dagaa paddarannadi akshara satyam! indulo etuvanti atisayokti ledu!! prajalaku sankshemam roopamlo nagadu kummariste chaalu anukunnadu jagan. cony vaaripai mope dharaaghaataalanu gurtincharle ani anukunnadu. nammi gelipinchina udyogulanu nattetlo munchaadu. prc adigithe.. hethralo kotha vidhinchaadu. 'reavers' prc dwara udyogula jeetaallo bhari kotha vidhinchaadu. okko udyogiki 20 saatam varaku kotha vidhinchi, rools prakaaram prabhutvam andinchaalsi phalaalanu tungalo tokkaaru. sachivalayam udyogula nunchi grama sthaayi udyogi varakuu andarikee vetanaalanu bhariga kotalu vidhinchaaru. hechraaku kating thopaatu cca nu ettivesaaru. kwantom pension slaabullo maarpu chesaru. pending dealanu ir loo sardhubaatu chesi ikapai rashtra sthaayilo prclu undavani, padellakosari kendram vese kamishanla aadhaaramgaa prc untundani kotta vidhaanaanni andukunnaru. chivariki udyogula jeevitaalu konda naalukaku mandeste.. unna naaluka oodipoye paristhathi daapurinchindi! chattabaddhamgaa erpadina asutosh mishra kamishan suuchanalanu kaadani.. jagan reddi niyaminchina 'cs commity' sifarsulake jai kotti, udyogula jeevitaalanu andhakaaramlo nettaaru. fitment vishayamlo debbakottina jagan.. inti adde bhatyam( hechray ) ku kuudaa bhari kotha vidhinchaadu. rashtra sachivaalayamlo panichese hechoodeelaku 30 saatam unna hechray 14saatam kotha vidhinchagaa.. vijayavada, visakha, gunturu, nelluru praantaala udyogulaku 20 saatam unna hechray 4 saatam, itara pattanaallo unde udyogulaku 14 saatam unna hechray 6.5 saatam, graameena praantaalu 12 saatam unna hechray 4 saatam kotha vidhistuu.. aprajaswaamikamgaa raatrikiraatre jeevolanu vidudala chesi.. taanu anukunnade cheshaadu jagan reddi. deenipai udyogula sanghaalu bhaggumantunnayi.
cca ettiveta.. vishraanti udyogulaku saitam tappani kotalu..!
jagan reddi vidudala chesina prc jeevolatho udyogulake kaadu.. retired sibbandipai teevra prabhaavam padanunnadi. vetana savarana jeevolu somavaram ardharaathri vidudalayyaayi. ippatike ir 27 saatam kante takkuva fitment ( 23.29 ) prakatinchina prabhutvam.. ippudu hechray, deallonu kotha vidhistuu.. udyogulaku jhalak ichindi. city compancetery alavens (cca) nu ettivesaaru. 2018 juulai okato tedee naatiki pending loo unna 30.39 saatam dealanu kalipi scales nu savarinchindi. peruku 23 saatam fitment ayinappatiki .. pee scale loo dakkedi 19saatam fitment matrame. alaane visantri udyogula 70 ellu daatithe 10 saatam, 75-80 madhya 15 saatam pension loo kotalu vidhinchindi. mottamgaa 'revers' prc jeevola dwara prabhutvam kotha ane taadutho udyogulu, retired udyogula peekaku uri biginchindane cheppali!